

ĮSAKYMAS
[bookmark: _Hlk162610600]DĖL DIEVENIŠKIŲ ,,RYTO“  GIMNAZIJOS APRŪPINIMO 
BENDROJO UGDYMO DALYKŲ SPAUSDINTAIS IR ĮVAIRIŲ INTERAKTYVUMO LYGIŲ VIRTUALIAISIAIS VADOVĖLIAIS IR MOKYMO(SI) PRIEMONĖMIS 
TVARKOS APRAŠO PATVIRTINIMO

2026 m. rugpjūčio 19 d. Nr. V1-135
                                                                      Dieveniškės 

	Vadovaudamasis Lietuvos Respublikos švietimo, mokslo ir sporto ministro 2024 m. vasario 15 d. įsakymo Nr. V-184 ,,Dėl Bendrojo ugdymo dalykų spausdintų ir įvairių interaktyvumo lygių virtualiųjų vadovėlių ir mokymo(si) priemonių atitikties teisės aktams įvertinimo ir aprūpinimo jais tvarkos aprašo patvirtinimo“ 25 punktu:
[bookmark: _Hlk162611867][bookmark: _Hlk162613753]1. T v i r t i n u  Šalčininkų r. Dieveniškių ,,Ryto“ gimnazijos aprūpinimo bendrojo ugdymo dalykų spausdintais ir įvairių interaktyvumo lygių virtualiaisiais vadovėliais ir mokymo(si) priemonėmis tvarkos aprašą (pridedama).
[bookmark: _Hlk162605441]2. S k i r i u  atsakingus gimnazijos asmenis: 
2.1. gimnazijos bibliotekininką – už vadovėlių pirkimų vykdymą Lietuvos Respublikos viešųjų pirkimų įstatyme nustatyta tvarka, apskaitą, išdavimą ir saugojimą bei informacijos apie įsigytus vadovėlius paskelbimą kasmet iki kovo 1 dienos gimnazijos interneto tinklalapyje;
2.2. gimnazijos ūkvedį – už mokymo priemonių pirkimų vykdymą Lietuvos Respublikos viešųjų pirkimų įstatyme nustatyta tvarka, mokymo priemonių apskaitą, išdavimą ir saugojimą bei informacijos apie įsigytas mokymo priemones paskelbimą kasmet iki kovo 1 dienos gimnazijos interneto tinklalapyje.  
3. P r i p a ž į s t u  netekusiu galios Šalčininkų r. Dieveniškių ,,Ryto“ gimnazijos direktoriaus 2019 m. gruodžio 27 d. įsakymą Nr.V1-220 ,,Dėl gimnazijos aprūpinimo bendrojo ugdymo dalykų vadovėliais ir mokymo priemonėmis, jų komplektavimo, išdavimo ir atsiskaitymo tvarkos aprašas“.


s




3


					PATVIRTINTA 						Dieveniškių ,,Ryto“ gimnazijos
					direktoriaus
 					2026 m. rugpjūčio 19 d. 
					įsakymu Nr. V1-135

DIEVENIŠKIŲ ,,RYTO“  GIMNAZIJOS APRŪPINIMO BENDROJO 
UGDYMO DALYKŲ SPAUSDINTAIS IR ĮVAIRIŲ INTERAKTYVUMO LYGIŲ VIRTUALIAISIAIS VADOVĖLIAIS IR MOKYMO(SI) PRIEMONĖMIS 
TVARKOS APRAŠAS


[bookmark: _GoBack]I SKYRIUS
BENDROSIOS NUOSTATOS


	1. Dieveniškių ,,Ryto“  gimnazijos aprūpinimo bendrojo ugdymo dalykų spausdintais ir įvairių interaktyvumo lygių virtualiaisiais vadovėliais ir mokymo(si) priemonėmis tvarkos aprašas (toliau – Aprašas) nustato Dieveniškių ,,Ryto“ gimnazijos aprūpinimo bendrojo ugdymo dalykų spausdintais ir įvairių interaktyvumo lygių virtualiaisiais vadovėliais ir mokymo(si) priemonėmis tvarką.
	2. Apraše vartojamos sąvokos: 
	2.1. Bendrojo ugdymo dalyko vadovėlis – mokiniui skirta daugkartinio naudojimo spausdinta ar virtualioji mokymo priemonė, turinti metodinę struktūrą, padedanti įgyvendinti konkrečioje švietimo, mokslo ir sporto ministro tvirtinamoje dalyko bendrojoje programoje apibrėžtą mokymo(si) turinį ir siekti nustatytų pasiekimų.
	2.2. Mokymo priemonė – tiesiogiai mokymui(si) naudojama spausdinta ar virtualioji mokymo priemonė, išskyrus daiktus, medžiagas ir įrangą. 
	2.3. Kitos Apraše vartojamos sąvokos atitinka Lietuvos Respublikos švietimo įstatyme ir kituose teisės aktuose vartojamas sąvokas.  
	
		
II SKYRIUS  
GIMNAZIJOS APRŪPINIMAS VADOVĖLIAIS IR MOKYMO(SI)  PRIEMONĖMIS 

3. Gimnazija už mokymo lėšas, skirtas vadovėliams ir mokymo priemonėms, gali įsigyti tik tų vadovėlių, apie kuriuos informacija teikiama Švietimo portalo informacinėje sistemoje,  spausdintų, virtualiųjų mokymo priemonių, teisę naudotis virtualiuoju vadovėliu ar virtualia mokymo priemone, kitos ugdymo procesui reikalingos literatūros, daiktų, medžiagų, įrangos bendrojo ugdymo programose apibrėžtam ugdymo turiniui įgyvendinti.  
4. Gimnazija, įgyvendinanti ikimokyklinio ugdymo ir priešmokyklinio ugdymo programas, už mokymo lėšas, skirtas vadovėliams ir kitoms mokymo priemonėms, gali įsigyti ikimokyklinio ugdymo programoje numatytų ugdymo priemonių ikimokyklinio ugdymo turiniui įgyvendinti ir priešmokykliniam ugdymui skirtų mokymo priemonių.
5. Be mokymo lėšų, skirtų vadovėliams ir mokymo priemonėms įsigyti, gimnazijai taip pat gali būti skiriama papildomai lėšų iš savivaldybės ir valstybės biudžetų vadovėliams ir mokymo priemonėms įsigyti arba ji gali būti aprūpinta trūkstamais vadovėliais centralizuotai.
6. Gimnazija įsigyja vadovėlių ir mokymo priemonių Lietuvos Respublikos viešųjų pirkimų įstatyme nustatyta tvarka.

III SKYRIUS
GIMNAZIJOS APRŪPINIMO BENDROJO UGDYMO DALYKŲ SPAUSDINTAIS IR ĮVAIRIŲ INTERAKTYVUMO LYGIŲ VIRTUALIAISIAIS VADOVĖLIAIS IR MOKYMO(SI) PRIEMONĖMIS TVARKA

[bookmark: _Hlk162616755]7. Gimnazijos vadovėlių ir mokymo priemonių įsigijimo tvarka:
7.1. gimnazijos mokytojų metodinės grupės apsvarsto ir parengia protokolus su gimnazijai reikalingų įsigyti bendrojo ugdymo dalykų spausdintų ir įvairių interaktyvumo lygių virtualiųjų vadovėlių ir mokymo priemonių, taip pat specialiojo ugdymo, ikimokyklinio ugdymo, priešmokyklinio ugdymo priemonių, ugdymo procesui reikalingos literatūros, daiktų, medžiagų bei įrangos sąrašais;
7.2. bibliotekininkas ir ūkvedys, remdamiesi gimnazijos mokytojų metodinių grupių protokolų išrašais su jų sudarytais gimnazijai reikalingų įsigyti vadovėlių ir mokymo priemonių sąrašais, parengia bendrą reikalingų gimnazijai įsigyti vadovėlių ir kitų mokymo priemonių, ugdymo procesui reikalingos literatūros, daiktų, medžiagų bei įrangos sąrašą už gimnazijos turimas mokymo bei kitas lėšas ir jį pateikia gimnazijos vadovui;
7.3. gimnazijos vadovas, įvertinęs gimnazijos tarybos siūlymus, priima sprendimą dėl vadovėlių ar teisės naudotis virtualiaisiais vadovėliais, mokymo priemonių ar teisės naudotis virtualiosiomis mokymo priemonėmis, ugdymo procesui reikalingos literatūros, daiktų, medžiagų bei įrangos įsigijimo;  
[bookmark: _Hlk162619305]7.4. gimnazijos vadovui priėmus sprendimą pagal pateiktą sąrašą įsigyti gimnazijai reikalingus vadovėlius ir kitas mokymo priemones, ugdymo procesui reikalingą literatūrą, daiktus, medžiagas bei įrangą, bibliotekininkas ir ūkvedys pradeda organizuoti / vykdyti pirkimus pagal gimnazijos turimas lėšas vadovėliams ir mokymo priemonėms; 
7.5. pratybų sąsiuvinius, išskyrus specialiojo ugdymo poreikių turintiems mokiniams skirtus pratybų sąsiuvinius, už mokinių tėvų (globėjų, rūpintojų) pinigus perka 1–8, IG–IVG klasių vadovai arba patys tėvai (globėjai, rūpintojai);
[bookmark: _Hlk162617446]7.6. gimnazijos vadovas, gavęs informacijos apie įsigytame vadovėlyje ar mokymo priemonėje fakto, dalyko klaidų ar neatitiktį nustatytiems bendriesiems ar specialiesiems vadovėlių ir mokymo priemonių reikalavimams, nedelsdamas, bet ne vėliau kaip per 3 darbo dienas, informuoja apie tai teikėją, o teikėjui atsisakius spręsti problemą, apie tai informuoja Nacionalinę švietimo agentūrą;
7.7. gimnazijos vadovas, kalendoriniams metams pasibaigus, gimnazijos tarybai pateikia informaciją, kiek ir kokių vadovėlių ir mokymo priemonių įsigijo gimnazija per kalendorinius metus, šią informaciją kasmet iki kovo 1 dienos paskelbia viešai gimnazijos interneto tinklalapyje.
8. Gimnazijos vadovėlių ir mokymo priemonių apskaitos ir saugojimo tvarka:
8.1. bibliotekininkas įsigytus vadovėlius ir ugdymo procesui reikalingą literatūrą, ir ūkvedys– mokymo priemones priima ir patikrina pagal lydimuosius dokumentus;
8.2. bibliotekininkas gautus vadovėlius ir ugdymo procesui reikalingą literatūrą ženklina gimnazijos bibliotekos antspaudu, vadovėlius įtraukia į Vadovėlių visuminę apskaitos knygą ir į Vadovėlių fondo apskaitos korteles, o literatūrą – į Bibliotekos fondo bendrosios apskaitos knygą ir į Bibliotekos fondo inventoriaus knygą;
8.3. bibliotekininkas nurašo nebereikalingus, pasikeitus bendrojo ugdymo programoms, arba prarastus, sugadintus ir netinkamus (negalimus) naudoti spausdintus vadovėlius, o ūkvedys– mokymo priemones, virtualiuosius vadovėlius ir mokymo priemones, daiktus, medžiagas ir įrangą.  
9. Gimnazijos vadovėlių ir mokymo priemonių išdavimo tvarka:
9.1. bibliotekininkas mokslo metų pradžioje išduoda vadovėlius 1–4 klasių vadovams, 5-8, I g-IV g klasių vadovėliai išduodami mokiniams, kurie, pasibaigus mokslo metams, sutvarkytus gražina į biblioteką.
9.2. mokiniai, kuriems skiriami papildomi darbai, vadovėlius grąžina į gimnazijos biblioteką, kai likviduoja įsiskolinimus; 
9.3. gimnazijos turimi atliekami vadovėliai skolinami pagal skolinimo aktą iki atitinkamų mokslo metų ugdymo proceso pabaigos kitoms Šalčininkų rajono savivaldybės mokykloms, per mokslo metus gimnazijos mokiniams perėjus mokytis į kitas Šalčininkų rajono savivaldybės mokyklas, kurios vadovėlių tais mokslo metais naujai atvykusiems mokiniams neturi, arba kuriose atitinkamose klasėse atitinkamais mokslo metais padaugėja mokinių.

ATSAKOMYBĖ

          10. Už vadovėlių fondo komplektavimą, apskaitą, tvarkymą ir apsaugą atsakingas bibliotekininkas. 
          11. Už vadovėlį papildančių mokymo priemonių (išskyrus pratybų sąsiuvinius), mokytojo knygų, ugdymo procesui reikalingos literatūros, skaitmeninių ir specialiųjų mokymo priemonių užsakymą ir įsigijimą, komplektavimą, apskaitą, tvarkymą ir apsaugą atsakingas gimnazijos bibliotekininkas. 
         12. Už daiktų, medžiagų ir įrangos (dalyko mokymui ir mokymuisi reikalingų darbo, kūrybos, informacinių ir vaizdinių priemonių), mokymo priemonėms laikyti reikalingų baldų ir laboratorinių baldų užsakymą, įsigijimą, komplektavimą, apskaitą, tvarkymą ir apsaugą atsakingas ūkvedys.
         13. Už vadovėlius, išduotus mokytojams, jų būklę, atsako mokytojas, pasirašydamas vadovėlių išdavimo-grąžinimo lape.
          14. Už mokymo, kompiuterines mokymo priemones atsako dalyko mokytojai pasirašydami priemonių išdavimo važtaraščiuose.
          15. Dalykų mokytojai mokslo metų pradžioje supažindina mokinius su naudojimosi vadovėliais tvarka, eigoje tikrina vadovėlių būklę. 
          16. Mokiniai, gavę vadovėlius, privalo užrašyti savo vardą vadovėlio gale, vadovėlius aplenkti.
          17. Mokiniai ar mokytojai, sugadinę, pametę ar kitokiu būdu praradę vadovėlius, privalo juos pakeisti tokiais pat arba pripažintais lygiaverčiais vadovėliais, kurie pripažįstami lygiaverčiais įvertinus prarastų vadovėlių kainą, leidimo metus, turimų egzempliorių skaičių ir jų poreikį gimnazijoje;
         18. Už mokinių pamestus arba nepataisomai sugadintus vadovėlius, mokymo priemones
atsako tėvai arba globėjai.
         19. Pabaigęs mokyklą arba dėl kitų priežasčių nutraukęs mokymąsi mokinys ar darbuotojas, nutraukęs darbo sutartį, privalo atsiskaityti su biblioteka. Jam išduodamas atsiskaitymo
lapelis, kuris pristatomas į mokyklos raštinę.
         20. Dalyko mokytojas, nutraukęs darbo sutartį, mokymo priemones perduoda atsakingam asmeniui.

